ג'יימס ג' דייוויס

ג'יימס ג'ון דייוויס (באנגלית: James John Davis, 27 באוקטובר 1873
- 22 בנובמבר 1947) היה איש עסקים, סופר ופוליטיקאי אמריקאי ממוצא ולשי. הוא היה חבר במפלגה הרפובליקנית וכיהן כמזכיר העבודה של ארצות הברית בשנים 1921–1930 וכסנאטור מטעם מדינת פנסילבניה בשנים 1930–1945.

ביוגרפיה
דייוויס נולד בדרום-מערב ויילס בשנת 1873 והיגר לארצות הברית עם הוריו בשנת 1881 כשהיה בן שמונה. תחילה הם התיישבו בפיטסבורג, ולאחר מכן החליפו מקום מגורים בתוך המדינה. בצעירותו, עבד דייוויס במפעל פלדה ובשנת 1893 עבר למרכז אינדיאנה, שם עבד כפקיד עד שנת 1902. בשנים שלאחר מכן הוא התחתן ונולדו לו כחמישה ילדים.

מבחינה פוליטית, תמך דייוויס באאוגניקה ובעליונות המוסרית והכללית של הגזע האמריקאי הלבן. בנוסף על כך, הוא התנגד במידה חלקית לזכויות עובדים.

בשנים 1921–1930 הוא כיהן כמזכיר העבודה תחת הנשיאים וורן הרדינג, קלווין קולידג' והרברט הובר. עובדה זו מציבה אותו כאחד משרי הקבינט היחידים בתולדות ארצות הברית אשר כיהנו ברציפות תחת שלושה נשיאים. בזמן כהונתו, נלחם בהגירה בלתי חוקית ובאיגודי העובדים. עם היבחרו לסנאט בשנת 1930, הוא התפטר מתפקידו בקבינט. בשנת 1944 הפסיד את מקומו בסנאט, ובכך סיים את עשייתו הציבורית.

בשנת 1922 פרסם אוטוביוגרפיה. הוא נפטר במרילנד בשנת 1972 ונקבר בפיטסבורג.

קישורים חיצוניים

 
 
 

חברי הקבינט של ארצות הברית בממשל קלווין קולידג'
חברי הקבינט של ארצות הברית בממשל וורן הרדינג
חברי הקבינט של ארצות הברית בממשל הרברט הובר
חברי המפלגה הרפובליקנית (ארצות הברית)
מזכירי העבודה של ארצות הברית
חברי הסנאט של ארצות הברית מפנסילבניה
מהגרים מבריטניה לארצות הברית
אמריקאים ממוצא ולשי
סנאטורים חברי המפלגה הרפובליקנית
אמריקאים שנולדו ב-1873
אמריקאים שנפטרו ב-1947